ОТ ДЯЛ VI: ФИНАНСОВО СЪТРУДНИЧЕСТВО С РАЗПОРЕДБИ ЗА БОРБА С ИЗМАМИТЕ
 ПРИЛОЖЕНИЕ XLIII КЪМ ДЯЛ VI
 ФИНАНСОВО СЪТРУДНИЧЕСТВО С РАЗПОРЕДБИ ЗА БОРБА С ИЗМАМИТЕ
 Разпоредби за борба с измамите и за контрол
 Определения
 За целите на дял VI (Финансово сътрудничество с разпоредби за борба с измамите) от настоящото споразумение се прилагат следните определения:
 „Нередност“ означава всяко нарушение на разпоредба на правото на ЕС, на настоящото споразумение или на произтичащите спогодби и договори в резултат на действие или бездействие от икономически оператор, което е имало или би имало за резултат нарушаването на общия бюджет на ЕС или на бюджетите, управлявани от ЕС, или посредством намаляването или загубата на приходи, произтичащи от собствени ресурси, които се събират направо от името на ЕС, или посредством извършването на неоправдан разход.
 „Измама“ означава всяко преднамерено действие или бездействие, свързано със:
 а)
 използването или представянето на подправени, неточни или непълни декларации или документи, в резултат на което се присвояват или неправомерно се задържат финансови средства от общия бюджет на ЕС или от бюджети, управлявани от ЕС или от негово име;
 б)
 неоповестяването на информация в нарушение на конкретно задължение, което води до същия резултат;
 в)
 неправилното използване на такива финансови средства за цели, различни от тези, за които първоначално са предоставени.
 „Активна корупция“ означава умишлено деяние на лице, което обещава или дава пряко или чрез посредник облага от какъвто и да е характер на служител, за него или за трето лице, за да извърши или да не извърши действие по служба, или да наруши служебните си задължения при осъществяване на функциите си, с което уврежда или може да увреди на финансовите интереси на ЕС.
 „Пасивна корупция“ означава умишлено деяние на служител, който пряко или чрез посредник иска или получава облага от какъвто и да е характер за себе си или за трето лице, или приема обещание за такава облага, за да извърши или да не извърши действие по служба, или да наруши служебните си задължения при осъществяване на функциите си, с което уврежда или може да увреди финансовите интереси на ЕС.
 Счита се, че е налице „конфликт на интереси“ във всяка ситуация, която може да породи съмнение относно способността на персонала да действа по безпристрастно и обективно поради причини, свързани със семейството, емоционалния живот, политическата или националната принадлежност, икономически интерес или друг общ интерес с оферента, заявителя или бенефициера, или която основателно може да изглежда по този начин за външна трета страна.
 „Недължимо платен“ означава платен в нарушение на разпоредбите, уреждащи средствата на ЕС.
 „Европейската служба за борба с измамите“ е специализираната служба на Европейската комисията за борба с измамите. Службата е оперативно независима и отговаря за провеждането на административни разследвания, предназначени за борба с измамите, корупцията и всички други незаконни дейности, които засягат финансовите интереси на ЕС, както е посочено в Решение на Комисията от 28 април 1999 г. за създаване на Службата за борба с измамите, Регламент (ЕО) No 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) и Регламент